Hetkelise ühishuviga tunneb end seotuks ka ükskõik milline mass, ainult teadvus aastasadade jooksul ühiselt läbi elatud püüdlustest ja vaevadest (koos keele ja  veresuguluse teadvu­sega) loob selle saatusühtsuse tunde, selle parata­matu ja kohustusliku ühtekuuluvuse veendumuse, mida kokku nimetame teadlikuks rahvustundeks. Nagu mälu loob indiviidi, nii alles ajalooline mälu - rahvusindiviidi ühe rah­vuse "ärkamine", ta teadlik sünd langeb seepärast ühte ta aja­loolise teadvuse sünniga.